open-index/open-wikipedia-markdown huggingface dataset:
Norgesmesterskapet på ski 1939

**[[Norgesmesterskapet på ski]] 1939** ble arrangert i Kristiansand fra 9. til 12. februar 1939. Bare menn deltok.

## 17 km langrenn



**Dato:** 11. februar

## 30 km langrenn



**Dato:** 9. februar

Generalstabens pokal til beste krets ble vunnet av Nord-Østerdal Skikrets.

## Spesielt hopprenn



**Dato:** 12. februar

## Kombinert



**Dato:** 11.-12. februar

Norges Skiforbunds pokal til beste krets ble vunnet av Aker Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.
* «Trygve Brodahl blev Norgesmester», Halden Arbeiderblad 10. februar 1939, s. 2.
* Aftenposten 13. februar 1939, s. 12.
* Dagbladet 13. februar 1939, s. 6.
Norgesmesterskapet på ski 1946

**[[Norgesmesterskapet på ski]] 1946** ble arrangert i Drammen og Alvdal. Bare menn deltok.

## Langrenn

### 17 km



**Dato:** 22. februar
**Sted:** Drammen

### 30 km



**Dato:** 18. februar
**Sted:** Drammen

Generalstabens pokal til beste krets ble vunnet av Oslo Skikrets.

### 50 km



**Dato:** 10. februar
**Sted:** Alvdal

### 4 x 10 km stafett



**Dato:** 20. februar
**Sted:** Drammen

## Spesielt hopprenn



**Dato:** 24. februar
**Sted:** Drammen

## Kombinert



**Dato:** 22.-23. februar
**Sted:** Drammen

Norges Skiforbunds pokal til beste krets ble vunnet av Nord-Østerdal Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102-03. Skiforlaget - Erling Ranheim, Oslo 1955.
* Norges Skiforbund: *Årbok 1946-48*, s. 117-139.
Bubba Watson

**Gerry «Bubba» Watson** (født 5. november 1978 i Bagdad, Florida) er en amerikansk profesjonell golfspiller.

Bubba Watson ble profesjonell i 2003, da han debuterte på Nationwide Tour. Der spilte han til 2005, da han ved å bli nummer 21 på pengelisten kvalifiserte seg til PGA-touren for sesongen 2006. Den langtslående Watson ledet allerede i sin første sesong statistikken for lengste utslag på touren. 

Watson hadde en annenplass på touren både i 2007, 2008 og 2009, men det store gjennombruddet kom i 2010. Da kom den første seiren, i Travelers Championship. Han var også i ledelsen i major-turneringen PGA Championship, men tapte i omspill, og endte på annenplass. Watson kom også med på Ryder Cup-laget til USA.

## Meritter
### Seire på PGA-touren
* 2014  Northern Trust Open, **[[The Masters Tournament|The Masters]]**
* 2012 **[[The Masters Tournament|The Masters]]**
* 2011 Farmers Insurance Open, Zurich Classic of New Orleans
* 2010 Travelers Championship

### Ryder Cup
* 2010, 2012

### Presidents Cup
* 2011

## Referanser


## Eksterne lenker
* 
*
Elise Ringen

**Elise Ringen** (født 11. november 1989) er en norsk skiskytter og langrennsløper som representerer Meråker skiskytterklubb (MSSK). Hun er tvillingsøster til Ada Ringen, som også er tidligere langrennsløper og skiskytter. 

## Junior
Innen skiskyting har hun en rekke medaljer som junior. I 2006 vant hun sin første gullmedalje, da hun vant 7,5 km fellesstart på Nordåsen skistadion, fire sekunder foran Ane Stenset. I tillegg fikk hun to bronsemedaljer; på normaldistanse, vunnet av Frida Schneider, og på sprinten, vunnet av Marie Hov. Året etter, i 2007, ble det gull på sprinten og bronse på stafett og fellesstart. Ved junior-NM 2008 vant hun både normaldistanse, foran Karianne Grue Tufte, og stafetten sammen Ada Ringen og Elise Jørstad Sandvik. I tillegg fikk hun sølv på sprinten, bak Synnøve Solemdal. 

I junior-NM 2010 vant hun sprinten individuelt, og hun fikk også gull på stafetten sammen Ada Ringen og Ane Skrove Nossum.

I 2007 deltok hun i junior-NM i langrenn, og fikk to gull og et sølv i klassen K18. Individuelt vant hun gull på både 5 km klassisk og 10 km fri fellesstart. I tillegg var hun med på Nord-Trøndelags lag 1, som fikk sølv på stafetten. De andre utøverne på laget var Kristin Gausen, Laila Kveli og Marthe Kristoffersen.

Internasjonalt markerte hun seg i junior-VM i 2007 med to fjerdeplasser og i 2008, da hun fikk sølv på sprinten, bak Maren Hammerschmidt. Dagen etter gikk hun inn til bronse på jaktstarten.Hun tok samme år gull på normaldistansen under EM i juniorklassen.

## Senior
Under NM-senior i Folldal 2007 ble det gull på stafetten sammen med Ada Ringen og Anne Ingstadbjørg. Ringen deltok ved EM-senior i skiskyting 2008, der hun endte på 20.-plass. I 2010 deltok hun i NM i skiskyting, og greide her ellevteplass på 7,5 km.I VM i Ruhpolding 2012 oppnådde hun bronse på stafetten sammen med Fanny Welle-Strand Horn, Synnøve Solemdal og Tora Berger. Ringen var også med i den norske skiskyttertroppen i Sotsji, og oppnådde en 24.-plass på normaldistansen.

## Referanser


## Eksterne lenker
*
Troens makt

***Troens makt*** er en roman av Johan Bojer. Boken ble første gang gitt ut i 1903. Tittelen var da *Troens Magt*, etter datidens rettskrivning. I denne boken skildrer forfatteren hvordan en liten fortielse kan vokse seg til en stor løgn, og hvor lett det er å føre seg selv og andre bak lyset. I 1910 utga Bojer historien som skuespill, med samme tittel som romanen.

Boken fikk en viktig litterær pris i Frankrike i 1908, og kan regnes som Bojers gjennombrudd i Frankrike. Filmen *[[The Power of a Lie]]* fra 1923 er basert på romanen.

## Handling
Storbonden *Knut Storby* har bak sin kones rygg kausjonert for en sambygding som går konkurs. Storby kvier seg for å innrømme for sin kone at han nok en gang har kausjonert, men hun har fått nyss om konkursen, og konfronterer sin husbond om at den konkursrammede påstår at han har Storby sin underskrift på en kausjonserklæring. Bonden blir ille til mote, og unnlater å kommentere konas beretning. Det oppfatter hun som at historien om underskriften er løgn, og så begynner sneballen å rulle. Bojer beskriver hvordan Knut Storby stadig utsetter å rydde opp i misforståelsen, og hvordan mannen som han har kausjonert for, innbitt kjemper for å få sin ære gjenopprettet. Vi følger de to motpartenes kamp mot reelle og innbilte fiender, og ser hvordan de begge gradvis omdefinerer virkeligheten for å styrke sitt eget selvbilde.

## Oversettelser til andre språk
*1904 – svensk: *Trons makt*
*1907 – italiensk: *La potenza della menzogna*
*1909 – engelsk: *The Power of a Lie*
*1969 – rumensk : *Fascinaţia minciunii*
* – fransk: *La Puissance du Mensonge*
* – spansk: *El Poder de la Mentira* (utgitt under forfatternavnet *Juan Bojer*)
Kjell Åsen

**Kjell Åsen** (født 6. september 1931 i Hægeland, Vest-Agder, død  5. september 2021 i Treungen, Telemark) var en norsk forfatter og skolemann.

Han flyttet til Telemark i 1961 og arbeidet i flere år som lærer og skolesjef i Nissedal.

Åsen har skrevet en rekke barne- og ungdomsbøker. Han har også utgitt noveller for voksne i flere antologier. Åsen har skrevet hørespill for NRK. *Kjem du Eldbjørg?* vant NRKs hørespillkonkurranse i 1975.

I de senere årene har han skrevet teksten til det lokale syngespillet *Nissedal til alle tider*, hvor Sigvald Tveit har skrevet musikken.

## Bibligrafi (i utvalg)
* *Nissedal bygdesoge* (fire bind)
* 1999: *Anne Grimdalen: Kunstnar og medmenneske*

## Hørespill
* *Den rare sommeren* (for barn) (tre deler) (produsert 1962, ikke bevart)
* *... så lenge her er dagar* (for barn) (produsert 1963)
* *Kjem du Eldbjørg?* (produsert 1975, reprise 1975)
* *Den 6. februar 1806* (produsert 1977, reprise 1977)
* *Rop* (for barn) (produsert 1983, reprise 1984)

## Kilder
* Kjell Åsen  - telemarksportalen.no
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 209
Rolf Thoresen

**Rolf Thoresen** (født 3.februar 1920, død 23.januar 2001) var en norsk bankmann, hørespillforfatter og XU-agent .

Han begynte å studere jus høsten 1939. Under annen verdenskrig arbeidet han som landmåler, noe som ga ham mulighet til å bevege seg forholdsvis fritt.

Han skrev meget som gymnaselev og var aktiv i den illegale pressen under den andre verdenskrig. Etter å ha vunnet annenprisen i NRKs hørespillkonkurranse i 1975 gjorde finansiell støtte fra Krigsinvalideforbundet og Den Illegale Presses Forening det mulig for ham å fortsette med radiodramatikk. Ut fra sin opplevelse av den tyske okkupasjonen skrev han tekster rundt soldaters traumatiske opplevelser samt den trusselen et overmektig, materalistisk samfunn kan bli for sine innvånere. Ifølge Tilman Hartenstein  i boka *Det usynlige teatret: Radioteatrets historie 1926-2001*, s. 209, beveger stykkene seg mellom gripende barneskildringer (*Tolv år*), psykologi (*Møte i stillheten*) samt forsiktige fremtidsvisjoner *(E – for Ellen*). En rekke av stykkene ble solgt til utlandet, blant annet til Island og Tyskland.

## Hørespill
* *Møte i stillheten* (produsert 1976, reprise 1976)
* *Videre skjebne ukjent* (produsert 1978, reprise 1978
* *Efter konserten* (produsert 1979, reprise 1979)
* *Tolv år* (produsert 1979, reprise 1979 og 1989)
* *[https://radio.nrk.no/program/MKTT81000881 Narren]* (produsert 1981, reprise 1982)
* *Ildkulen* (produsert 1982, reprise 21092)
* *Simon* (produsert 1984, reprise 1984)
* *Anna Petrova* (produsert 1985, reprise 1985)
* *[https://radio.nrk.no/program/MKTT89011789 E – for Ellen]* (produsert 1989)

Fem av hørespillene ble utgitt på Solum Forlag i 1999: 

## Referanser


## Kilder
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 209
Egil Haxthow

**Egil Haxthow** (født 24. juni 1924, død 3. januar 2014) var en norsk jurist og forfatter.

Hans hørespilldebut *Den store Charlotte* handlet om et paradokst hat-kjærlighetsforhold mellom ektefolk. Haxthows andre stykke *Polsk visitt* beretter hvorledes den kalde krigen kommer mellom to mennesker som tilfeldigvis møter hverandre. Det ble valgt ut til å representere Norge i Prix Italia i 1980. 

## Bibliografi
* 1990: *Calamaritos* (noveller)
* 1988: *Winthrows hus* (roman)
* 1987: *Elena spiller Chopin* (roman)
* 1986: *Diamanter og hakekors* (roman)
* 1984: *En skål med oliven* (roman)
* 1983: *Polsk visitt* (hørespill)
* 1983: *Dagen* (hørespill)
* 1979: *Den store Charlotte* (hørespill)
* 1976: *Kjære Brams* (roman)
* 1966: *Men Torgrim er død* (roman)
* 1964: *Det er jo deg jeg er glad i* (roman) (Psevdonym: Gunnar Vigan)

## Referanser


## Kilder
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 211
* Kulturnett.no / Kunstnere og artister / Egil Haxthow

## Eksterne lenker
*
Veitvet kunstgress

**Veitvet kunstgress** er en fotballbane med kunstgressdekke og gummispon ved Veitvet skole på Veitvet i bydel Bjerke i Oslo. Banen er hjemmebane for fotballagene til Veitvet Sportsklubb. Garderobene i Veitvethallen nyttes også for brukerne av banen. 

Banen er undervisningsarena for skolene Bjerke videregående skole og Veitvet skole.
Skatteposisjon

En **skatteposisjon** er en norsk skatterettslig betegnelse på de samlede rettsvirkninger et skattesubjekt har i forhold til en gitt skatteregel på et gitt tidspunkt. En skatteposisjon er dermed de skatteplikter eller fradragsretter som oppstår for skattesubjektet hvis visse utgifter eller inntekter skulle bli *aktualisert* (innvunnet) på dette tidspunkt. Eksempelvis vil en som eier en bolig og som har bodd i den i over ett år være i den skatteposisjon at han kan selge huset uten skatteplikt for gevinst eller fradragsrett for tap.

Hovedregelen i norsk rett er at skatteposisjoner ikke kan overføres mellom skattesubjekter uten særlig holdepunkt i regelverket. Et selskap kan dermed ikke overføre sitt fradragsberettigede underskudd til et annet selskap. Reglene om konsernbidrag medfører likevel at et konsern samlet kan gjøre nytte av konsernselskapenes skatteposisjoner, ved såkalt utjevning. Dette til tross for at konsernselskaper i utgangspunktet er selvstendige skattesubjekter.

## Referanser
Marthinus Wessel Pretorius

**Marthinus Wessel Pretorius** (født 17. september 1819, død 19. mai 1901), sønn av den berømte voortrekker-lederen Andries Pretorius, var Den sydafrikanske republikks første president.

Etter at faren døde i 1853 ble den yngre Pretorius utnevnt til kommandant-general for ZAR (Den sydafrikanske republikk) og flyttet fra gården sin, Kalkheuwel, i nærheten av Broederstroom, til byen Potchefstroom. Han var byens siste leder mellom 1853 og 1856.

## Etableringen av Pretoria
I arbeidet med å etablere en ny landsby kjøpte han to gårder (Elandspoort og Daspoort) mellom 1854 og 1855, og her grunnla han byen Pretoria i 1855. Han navnga den først Pretoria Philadelphia, etter navnet på hans far og hans fars brødre, men navnet ble med tiden kortet ned til bare Pretoria. Fem år senere overtok Pretoria som hovedstad i ZAR etter Potchefstroom.

## Referanser



## Eksterne lenker
*
SDF

**SDF** kan vise til:

* Syntax Definition Formalism
* Syrian Democratic Forces
* Louisville internasjonale lufthavn
Félix Gouin

**Félix Gouin** (født 4. oktober 1884, død 25. oktober 1977) var en fransk sosialistisk politiker, medlem av Section française de l'internationale ouvrière (SFIO). 

## Personlige liv
Félix Gouin ble født i Peypin i Bouches-du-Rhône som sønn av lærere. Han studerte juridikum i Aix-en-Provence.

I 1940 var hand blant minoritetsparlamentsmedlemmene som nektet å gi fulle fullmakter til Marshal Philippe Pétain. 

Under krigen var han del av sentrakkomiteen som rekonstituerte «Ligue française pour la défense des droits de l'homme et du citoyen», samt også medgrunnlegger av Réseau Brutus (Brutus nettverket), en sosialistisk motstandsgruppe. 

I 1946 etterfulgte han Charles de Gaulle som leder for den franske provisoriske regjering.

## Regjering (26. januar – 24. juni 1946)
* Félix Gouin – Formann av den provisoriske regjeringen
* Francisque Gay – Viseformann av den provisoriske regjeringen
* Maurice Thorez – Viseformann av den provisoriske regjeringen
* Georges Bidault – Utenriksminister
* Edmond Michelet – Armeminister
* André Le Troquer – Innenriksminister
* André Philip – Finansminister
* Marcel Paul – Industriminister
* Ambroise Croizat – Arbeid og velferdsminister
* Pierre-Henri Teitgen – Justisminister
* Marcel Edmond Naegelen – Undervsningsminister
* Laurent Casanova – Minister for krigsveteraner og falne
* François Tanguy-Prigent – Jordbruksminister
* Henri Longchambon – Forsyningsminister
* Marius Moutet – Minister for oversjøiske Frankrike
* Jules Moch – Minister for offentlige tjenester og transport
* Robert Prigent – Minister for helse og befolkning
* François Billoux – Minister for rekonstruksjon og byplanlegging
* Jean Letourneau – Postminister

## Referanser
Hundekjøring NM sledehund 2011

**Hundekjøring NM sledehund** sprint og mellomdistanse ble arrangert 29.-30. januar 2011 på Gåsbu hundekjørerarena på Hamar. Arrangør Hamar Trekkhundklubb.
Sumpskilpadder

* Deirochelyinae
* Emydinae

**Sumpskilpadder** er en gruppe skilpadder som lever i elver og innsjøer. I motsettning til landskilpadder har de bløt hud uten et ytre hornlag på deler av kroppen og kan ta opp oksygen direkte fra vannet, slik mange amfibier også kan. De er dyktige svømmere, men har føtter med klør og kan ta seg fram på land mye enklere enn havskilpadder.

## Delgrupper (utvalg)
* *[[Emys]]*
** Europeisk sumpskilpadde (*Emys orbicularis*)
* *[[Trachemys]]*

## Eksterne lenker
*
Øyvind Gjengaar

**Øyvind Gjengaar** (født 17. november 1952, død 30. oktober 2011) var en norsk forfatter.

Han vokste opp i Trondheim og studerte nordisk, teatervitenskap samt drama/teater/film. Gjengaar kom til Oslo og begynte på Norsk journalistskole i 1976.

Han hadde skrevet tre hørespill innen han mottok BUAs hørespillpris for *J for Jon, A for Aina*. I 1990-årene skrev Gjengaar også for sceneteater og TV. Ifølge Tilman Hartenstein i *Det usynlige teatret*, Oslo 2001, s. 211, er dialogene i hørespillene hans enkle og muntlige og forteller historier fra norsk hverdagsliv.

Gjengaar arbeidet frem til sin død i 2011 ved Samordna opptak på Universitetet i Oslo.

## Romaner
* 1997: *Kjærligheten i vold*
* 1991: *Jeg skal få en søskensjel*
* 1982: *Høstblomstring*
* 1981: *Kjære Ingvild*

## Hørespill
* *To menn* (produsert 1980, reprise 1981)
* *Danse i Milano* (produsert 1981, reprise 1982)
* *Elin besøker seg selv* (produsert 1983, reprise 1983)
* *J for Jon, A for Aina* (for ungdom) (tre deler) (produsert 1983, reprise 1984)
* *Du er bare forelsket* (produsert 1985, reprise 1985 og 1991)
* *Jeg heter Inge, mamma heter Ingri* (for barn) (produsert 1985)
* *Det tolvte huset* (produsert 1990, reprise 1990)

## Kilder
* Norske Dramatikeres Forbund GJENGAAR, Øyvind
* Kulturnett.no / Kunstnere og artister / Øyvind Gjengaar
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 211
Veitvethallen

**Veitvethallen** var en håndballhall på Veitvet i bydel Bjerke i Oslo. Som et av de første lagene i Norge fikk Veitvet Idrettslag i bygget egen hall 1982. Hallens vegger og tak var av glassfiber og buet som en halv sylinder. Tilhørende hallen var garderober og egen kafé. Hallen ble revet i 2014 og erstattet av idrettshall i nye Veitvet skole

Hallen ble drevet av Veitvet Sportsklubb, og var klubbhus og hjemmebane for klubbens håndballag. Videre ble hallens garderober brukt som garderober for Veitvet kunstgress som ligger like ved. Bjerke videregående skole brukte i en årrekke hallen som arena for sitt toppidrettstilbud innen håndball og fotball. 

## Eksterne lenker
* Veitvet sportsklubb: Hallen rives
* Groruddalen.no: Veitvethallen rives 
* Veitvetveien 29 - Google maps
Veitvet Sportsklubb

**Veitvet Sportsklubb** er en idrettsklubb på Veitvet i bydel Bjerke i Oslo. Klubben ble stiftet kort tid etter at Refstad-Veitvet Idrettslag ble nedlagt i 2006. Klubben har tilbud innen håndball og fotball, samt allidrett. Hjemmebaner er håndballhallen Veitvethallen, med kafe og klubblokaler og fotballbanen Veitvet kunstgress.

## Tabell

## Historikk
Klubbens bakgrunn går tilbake til 1955 og etableringen av Veitvet Idrettslag. Veitvet IL slo seg i 1985 sammen med Refstad Idrettslag (stiftet 1955) til Refstad-Veitvet Idrettslag. 

## Referanser


## Eksterne lenker
* Klubbens hjemmesider
Grønn Byggallianse

**Grønn Byggallianse** (**GBA**) er et miljønettverk bestående av de største utbyggerne og forvalterne i Norge. 

Alliansen er en arena for aktive utbyggere som ønsker å være i front på miljøområdet. GBA er et kompetanse- og informasjonssenter for medlemmene og myndighetenes sparringpartner i byggenæringen innen miljøspørsmål. 40 av Norges største eiendomsaktører, med en bygningsmasse på over 25 millioner kvadratmeter, er pr januar 2011 medlemmer i Grønn Byggallianse.

GBA samarbeider med foreningen Norsk Eiendom og er partner i FutureBuilt som jobber med klimavennlig arkitektur og byutvikling i Oslo, Bærum, Asker og Drammen.

## Medlemmer
Disse er medlemmer i Grønn Byggallianse per september 2016:

* Aberdeen Asset Management Norway AS
* AFK Eiendom KF
* Alfa Eiendom AS
* Anthon B Nilsen Eiendom AS
* Aspelin Ramm Eiendom AS
* Avantor AS
* Backe Prosjekt AS
* Backer AS
* Braathen Eiendom forvaltning AS
* Bunde Eiendom AS
* Christian Jakhelln AS
* Citycon Norway AS
* Det Norske Diakonhjem
* DNB Næringseiendom AS
* Entra ASA
* Fabritius Gruppen AS
* Ferd Eiendom AS
* Forsvarsbygg
* Fredriksborg Eiendom AS
* Hav Eiendom AS
* Helse Sør-Øst RHF
* Höegh Eiendom AS
* ISS Facility Services AS
* KLP Eiendom AS
* Linstow AS
* Malling & Co Forvaltning AS
* Mustad Eiendom AS
* Møller Eiendom Holding AS
* NCC Property Development AS
* NEAS Teknisk Drift AS
* Norwegian Property ASA
* OBOS Basale AS
* OBOS Forretningsbygg AS
* OBOS Prosjekt AS
* Omsorgsbygg Oslo KF
* Oslo Pensjonsforsikring AS
* Oslo S Utvikling AS
* Oxer Management AS
* Pecunia AS
* R. Kjeldsberg AS
* Rom Eiendom AS
* Schage Eiendom AS
* Selvaag Eiendom AS
* Skanska Norge AS
* Sparebank 1 Gruppen AS 
* Statsbygg
* Steen & Strøm Norge AS
* Storebrand Asset Management AS
* Telenor Eiendom Holding AS
* UIO-Universitetet i Oslo
* Undervisningsbygg Oslo KF
* Veidekke Eiendom AS
* Værste AS
* Watrium Eiendom AS

## Eksterne lenker
* Byggalliansen – eiendomsbransjens nettverk for miljøkunnskap og handling
* Grønn Byggallianse - nyhetsrommet
Den store hunger

***Den store hunger*** er en roman av Johan Bojer. Boken kom første gang ut i 1916, på Gyldendal forlag.

## Oversettelser til andre språk
*1918 – svensk: *Den stora hungern*
*1918 – engelsk: *The Great Hunger*
*1918 - nederlands: *De groote honger*
*1920 – fransk: *La Grande Faim*
* – spansk: *El hambre insaciable*
* – tysk: *Der große Hunger*
*1928 - polsk: *Wielki glód*
*1930 - ungarsk: A nagy éhség
*1951 – kroatisk: *Velika glad*
*1969 – rumensk: *Foamea cea mare*
*1970 – italiensk: *La grande fame*

## Referanser
Elisabeth Thams

**Elisabeth Thams** (1923–2013) var en norsk skuespiller, oversetter og forfatter. Hun debuterte 45 år gammel.

Thams fikk oppført tre hørespill i NRK Radioteatret. *Det siste løpet*, et hørespill om kjærligheten mellom to eldre mennesker, fikk den norsk-nordiske hørespillprisen i 1978. Krimserien *Mordet bak mordet* bygde på Thams' egen roman *Hjerte i barfrost* fra 1979 med handling fra teatermiljøet.

Hun oversatte også en mengde dramatikk for institusjonsteatrene, fjernsyn og radio (Jean Anouilh, Anton Tsjekhov, Jean-Paul Sartre, Eugene Ionesco, James Joyce, August Strindberg, Luigi Pirandello, Samuel Beckett med flere), foruten nyere dramtikk (David Storey, Marguerite Duras, Edward Albee) samt komedier.

Thams arbeidet som skuespiller i syv år ved Studioteatret, Riksteatret, Nationaltheatret og grunnla Grimstad Teaterverksted. Hennes første mann var Arne Thomas Olsen.

## Hørespill
* *Det siste løpet* (produsert 1977, reprise 1978 og 1979)
* *Og det ble lys* (produsert 1978, reprise 1978)
* *En rød sykkel med blank lykt og dynamo* (produsert 1983, reprise 1983, 1984 og 1984)
* *Mordet bak mordet* (fire deler) (produsert 1986, reprise 1986 og 1995)

## Oversettelser (utvalg)
* 1975 – *[[Brente tomter]]* av August Strindberg

## Kilder
* Elisabeth Thams  hos Norske Dramatikeres Forbund
* Bent Kvalvik: *Elisabeth Thams (1924-2013)*. Minneord i Fædrelandsvennen Innsikt 20. september 2013 side 29

## Eksterne lenker
*
Adolf Grimme

**Adolf Grimme** (født 31. desember 1889 i Goslar, død 27. august 1963 i Degerndorf ved Inn) var en tysk kulturpolitiker (SPD) som virket i den siste fasen av Weimarrepublikken og tidlig i den tyske forbundsrepublikken.

I 1928 ble han kultusminister i Fristaten Preussen, og et år senere visepresident i provinsialskolekollegiet for Berlin og Brandenburg. I 1930 fungerte han kortvarig som etterfølger av Carl Heinrich Becker, som siste kultusminister i en demokratisk valgt regjering i Fristaten Preussen. Regjeringen ble avsatt i 1932 under Preußenschlag.

## Referanser
Gebyrsentralen

**Gebyrsentralen** er ett av de offentlige registrene i Brønnøysundregistrene i Brønnøysund.

Gebyrsentralens oppgave er å registrere og fakturere bilag som grunnlag for regnskapsføring og innkreving av gebyrer til staten. Det dreier seg om gebyrer for tvangssalg, utleggsforretninger og andre tvangsforretninger som blir utført av lensmenn og byfogder. Mengden behandlede saker ved Gebyrsentralen gir grunnlagsmateriale for statistikk over utviklingen av tvangssalg, utleggsforretninger, m.m.

Driften av Jegerregisteret er lagt til Gebyrsentralen.

## Eksterne lenker
* Gebyrsentralen
Grå stengelvikler

**Grå stengelvikler**  (*Epiblema grandaevana*) er en sommerfugl i gruppen av viklere (Tortricidae).

## Utseende
En stor (vingespenn 21-36 millimeter), lyst brunspraglete vikler, en av de største europeiske viklerne. Forvingen er lyst gråbrun til sandfarget, lett spraglete, men uten noen tydelige tegninger.
Bakvingen er brunhvit.

## Levevis
Larvene lever på røttene av hestehov (*Tussilago farfara*) og pestrot (*Petasites* spp.). De voksne viklerne flyr i juli.

## Utbredelse
Arten er utbredt i Europa, unntatt lengst i sør og nord, og i det nordlige Asia.
I Norge er den utbredt på Sør-Østlandet og den er dessuten funnet i Nord-Trøndelag.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten stengelviklere, *[[Epiblema]]* Hübner, 1825
******** **grå stengelvikler**, *Epiblema grandaevana* (Lienig & Zeller, 1846)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epiblema_grandaevana.html
* *Epiblema grandaevana* på UK Moths: https://web.archive.org/web/20111017154650/http://ukmoths.org.uk/show.php?bf=1181
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438776

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gjeldsordningsregisteret

**Gjeldsordningsregisteret** er ett av de offentlige registrene i Brønnøysundregistrene i Brønnøysund.

Det inneholder opplysninger om hvem som har fått innvilget gjeldsforhandlinger og gjeldsordninger, og har kopi av alle inngåtte gjeldsordningsavtaler. Gjeldsordningsregisteret inneholder også opplysninger om hvor i saksbehandlingsprosessen en sak befinner seg, hvilken namsmann eller namsrett som behandler saken og hvilke frister det arbeides etter.

## Eksterne lenker
Gjeldsordningsregisteret
Konkursregisteret

**Konkursregisteret** er ett av de offentlige registrene i Brønnøysundregistrene i Brønnøysund.

Det inneholder opplysninger om konkursbo og tvangsavviklingsbo. Registeret inneholder sentrale opplysninger om hvert bo, blant annet hvem som er eller har vært daglig leder, styreleder og revisor i et konkursrammet foretak, og om styreleder, daglig leder eller innehaver har roller i andre foretak på tidspunktet for konkursåpning.

Konkursregisteret kan også gi opplysninger om noen er ilagt konkurskarantene.

## Eksterne lenker
* Konkursregisteret
Konkurskaranteneregisteret

**Konkurskaranteneregisteret** var ett av de offentlige registrene i Brønnøysundregistrene i Brønnøysund.

Det ble opprettet i 1991 for å registrere konkurskarantener ilagt av tingretten, slik at personer med konkurskarantene ikke kunne stifte nytt selskap eller påta seg andre roller i et slikt selskap. Da Konkursregisteret ble opprettet i september 1993, overtok dette registeret oppgavene fra Konkurskaranteneregisteret.

## Eksterne lenker
* Konkurskaranteneregisteret
Lotteriregisteret

**Lotteriregisteret** er et offentlig register oppdatert av Lotteritilsynet.

Registeret har informasjon om lotteri og lotteriaktører i Norge, bl.a. oversikt over godkjente aktører i lotterimarkedet. I tillegg gir registeret oversikt over lotteri- og bingotillatelser og ulike automattillatelser.

## Eksterne lenker
* Lotteri- og stiftelsestilsynet i Førde
Oppgaveregisteret

**Oppgaveregisteret** er ett av de offentlige registrene i Brønnøysundregistrene i Brønnøysund.

Dets hovedoppgave er å holde løpende oversikt over næringslivets rapporteringsplikter til det offentlige, og finne muligheter for samordning og forenkling. Målet er å hindre overflødig innsamling og registrering av opplysninger, særlig av hensyn til små og mellomstore bedrifter. Oppgaveregisteret har oversikt over hvilke opplysninger de ulike registrene krever fra de næringsdrivende og over nødvendige tillatelser for næringsdrift. Det er mulig å søke på organisasjonsnummer for å finne ut av hvilke rapporteringsplikter en bedrift har.

## Eksterne lenker
* Oppgaveregisteret Åpne Data
* Mine rapporteringsplikter
Akvakulturregisteret

**Akvakulturregisteret** er ett av de offentlige registrene i Brønnøysundregistrene i Brønnøysund.

Det inneholder en oversikt over akvakulturtillatelser og enkelte vesentlige vedtak knyttet til disse. I tillegg inneholder registeret en oversikt over overføringer, pantsettelser og andre rettigheter som er tinglyst på tillatelsene.

## Eksterne lenker
* Akvakulturregisteret
Ektepaktregisteret

**Ektepaktregisteret** er et av de offentlige registrene i Brønnøysundregistrene.

Det inneholder avtaler mellom ektefeller som regulerer formuesforhold på andre måter enn det som automatisk følger av Ekteskapsloven. Ektefeller som for eksempel ønsker særeie, må opprette en ektepakt. Dersom det er nødvendig at kreditorer skal måtte respektere disposisjonen må ektepakten registreres i Ektepaktregistret.

Ektepaktregistret er ikke et realregister, og registrering alene der gir ikke rettsvern for realergistrerbare eiendeler. En ektepakt som overdrar fast eiendom eller annet realregistrert formuesgode fra den ene ektefellen til den andre, må dessuten registreres i vedkommende realregister, jf. ekteskapsloven § 55 annet ledd, eksempelvis tinglyses fast eiendom i Grunnboken.

## Referanser


## Eksterne lenker
* Om Ektepaktregisteret (brreg.no) 
* Ektepaktregisteret (web.archive.org) 2011
Registeret for utøvere av alternativ behandling

**Registeret for utøvere av alternativ behandling** er ett av de offentlige registrene i Brønnøysundregistrene i Brønnøysund. 

Registeret for utøvere av alternativ behandling er viktig for alle som trenger opplysninger om registrerte utøvere og om utøverorganisasjoner.
Registerordningen skal bidra til å ta vare på pasientsikkerhet og forbrukerrettigheter for den som oppsøker en registrert alternativ behandler, og til seriøsitet og forretningsmessige ordnede forhold mellom utøvere av alternativ behandling.
Registeret sier ikke noe om det faglige innholdet i tjenestene. Registreringen sier bare at en utøver tilhører en utøverorganisasjon som er godkjent av Helsedirektoratet, at man oppfyller fagkravene, at det er en viss økonomisk ryddighet og at det er tegnet en pasientforsikringsordning.

Registerordningen er frivillig, men det er en forutsetning for å få MVA-fritak. Økonomiske hensyn gjør derfor at de fleste profesjonelle alternative terapeuter registrerer seg.

Det var pr. 29. oktober 2014 registrert 38 utøverorganisasjoner og 3243 utøvere.

## Referanser




## Eksterne lenker
* Registeret for utøvere av alternativ behandling
Regnskapsregisteret

**Regnskapsregisteret** er ett av de offentlige registrene i Brønnøysundregistrene i Brønnøysund. Det er den viktigste datakilden for alle som vil skaffe seg rede på den økonomiske tilstanden i norsk næringsliv.

Innsendingspliktige foretak skal hvert år sende inn årsregnskap, årsberetning og revisjonsberetning til Regnskapsregisteret innen en måned etter at det er vedtatt. Formålet med ordningen er å sikre økonomisk trygghet og effektivitet mellom selskapene og myndighetene, mellom selskapene og publikum, og ikke minst, selskapene i mellom. Regnskapsinformasjon er av offentlig interesse, og gjennom registrering i Regnskapsregisteret blir denne informasjonen offentlig tilgjengelig i 10 år. Mottatte årsregnskap blir kunngjort etter registrering.

## Eksterne lenker
* Regnskapsregisteret
Hermann Heller

**Hermann Heller** (født 17. juli 1891 i Teschen, død 5. november 1933 i Madrid) var en tysk jurist av jødisk avstamning og en lærer innenfor statsrett. Heller underviste ved Christian-Albrechts-Universität zu Kiel, Universität Leipzig, Humboldt-Universität zu Berlin og Johann Wolfgang Goethe-Universität i Frankfurt am Main. Hans bok *Rechtsstaat oder Diktatur?* fra 1930 hadde stor innflytelse på utformingen av den moderne velferdsstaten (*«sozialer Rechtsstaat»*).

## Referanser
Reservasjonsregisteret

**Reservasjonsregisteret** ble opprettet 1. januar 2001 og er ett av de offentlige registrene i Brønnøysundregistrene. I Reservasjonsregisteret kan privatpersoner reservere seg mot at deres adresse blir brukt til direkte adressert reklame i posten eller til telefonsalg. En reservasjon blir registrert i et sentralt register. Alle som sender ut reklame rettet mot privatpersoner som kunder, plikter å oppdatere sine lister mot Reservasjonsregisteret minst hver måned.

En rekke selskaper og organisasjoner driver i dag med markedsføring direkte rettet mot private kunder, blant annet ved bruk av adresselister. Mye av den adresserte reklamen er sendt ut på grunnlag av slike lister, og mange kan komme med på slike lister uten at de selv ønsker det. De som ber om det, kan bli slettet fra slike lister, men det forutsetter kontakt med hvert enkelt selskap for å få navn og adresse strøket.

Reservasjonsregisteret gjør dette enklere ved at publikum i stedet for å henvende seg til hvert enkelt selskap, kan henvende seg ett sted. 

Allikevel vil mange fortsatt kunne få reklame for produkter fra sine forretningsforbindelser. Reservasjonen omfatter bare adressert reklame. De som vil reservere seg mot uadressert reklame, kan henvende seg til Posten for nærmere informasjon.

Ordningen omfatter bare privatpersoner. Næringsdrivende virksomheter og andre juridiske personer kan ikke reservere seg gjennom Reservasjonsregisteret. 

En reservasjon gjelder slik den er registrert, helt til personen selv endrer eller sletter den. For å endre telefonnummer eller registrere tilleggsadresse (annen adressen enn den som er registrert i folkeregisteret), må Altinn benyttes.

## Eksterne lenker
*Reservasjonsregisteret 
*Reservere
* Altinn
*Markedsførere
*Antall reserverte 
* Markedsføringsloven
* Forbrukerombudet
Ryllikstengelvikler

**Ryllikstengelvikler**  (*Epiblema graphana*) er en sommerfugl i gruppen av viklere (Tortricidae). 

## Utseende
En middelsstor (vingespenn 13-15 millimeter), brunspraglete vikler. Forvingen er livlig rødlig brunspraglete, med en snøhvit flekk ved bakkanten.

## Levevis
Larven utvikler seg i rot og skudd av ryllik (*Achillea millefolia*).

## Utbredelse
Arten er utbredt over det meste av Europa, og i det nordlige Asia.
I Norge er den bare registrert i Østfold.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten stengelviklere, *[[Epiblema]]* Hübner, 1825
******** **ryllikstengelvikler**, *Epiblema graphana* (Treitschke, 1835)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epiblema_graphana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438778 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Franz Seldte

**Franz Seldte** (født 29. juni 1882 i Magdeburg i Tyskland, død 1. april 1947 i Fürth) var en tysk nazist som var arbeidsminister i Hitlers regjering. Han var en av grunnleggerne av frikorpset Stahlhelm.

Han døde etter krigen på et amerikansk militærsykehus før han kunne tiltales for krigsforbrytelser.

## Liv og virke
Seldte var sønn av en fabrikkeier som laget kjemiske produkter og sodavann. Han gikk på Wilhelm-Raabe-Schule i Magdeburg. Etter en læreplass som selger studerte han kjemi i Braunschweig og Greifswald. Senere overtok han virksomheten etter sin avdøde far.

Han deltok i første verdenskrig som offiser. Han ble under denne tiden skadet og mistet ene armen.

Han meldte seg inn i NSDAP den 30. april 1933, sterkt motivert av den nasjonalsosialistiske maktovertakelsen. Han ble på samme tid medlem av  SA hvor han oppnådde graden *[[Obergruppenführer]].* Samme år ble han (etter at Theodor Duesterberg hadde avslått å bli med i Adolf Hitlers første regjering) arbeidsminister i Hitlers regjering. Denne posten hadde han fram til krigens slutt. 

Ved andre verdenskrigs slutt ble han arrestert av amerikanerne i Mondorf-les-Bains. Han skulle etter planen tiltales for krigsforbrytelser, men døde på et amerikansk militærsykehus i Fürth.

## Referanser


## Eksterne lenker
* 
*
Angela (TV-serie)

***Angela*** (orig: *My So-Called Life*) er en amerikansk dramaserie for ungdom som gikk på ABC fra 1994 til 1995. Serien fulgte livet til 15 år gamle Angela Chase i hennes gleder og sorger med foreldrene, lillesøsteren, venner, gutter (forelskelse) og skolen. Den hadde 19 episoder. 

I Norge gikk serien på TV 2.

## Handling
Angela Chase (spilt av Claire Danes) er en femten år gammel student ved en videregående skole, som bor i den fiktive forstaden Three Rivers i Pittsburgh sammen med moren sin Patty (spilt av Bess Armstrong) og faren Graham (spilt av Tom Irwin) samt lillesøsteren hennes Danielle.

Hver episode, som vanligvis blir fortalt av Angela, følger hennes problemer i hverdagen - blant annet i forhold til hennes venninner, foreldre, gutter og på skolen.

## Rolleliste
* Claire Danes:  Angela Chase (hovedrolle)
* Jared Leto: Jordan Catalano (Angelas store forelskelse)
* Devon Gummersall: Brian Krakow (barndomsvenn, som er forelsket i Angela)
* Wilson Cruz: Rickie Vasquez (venn, homofil)
* A.J. Langer: Rayanne Graff (venn, eksentrisk)
* Devon Odessa: Sharon Cherski (venn, fra tidligere)
* Tom Irwin: Graham Chase (far)
* Bess Armstrong: Patty Chase (mor)
* Lisa Wilhoit: Danielle Chase (lillesøster)

## Priser og utmerkelser
*  *Time* magazines "100 Best TV Shows of All-*TIME*." (2007)

* Golden Globe (1995)
** Beste kvinnelige hovedrolle i TV-serie (drama): Claire Danes 
* Emmy (1995)
** Nominert: Beste kvinnelige hovedrolle i dramaserie: Claire Danes
** Nominert: Beste dramaregissør i enkeltepisode: Scott Winant (se starten på pilotepisoden her)
** Nominert: Beste temamusikk
** Nominert: Beste manus for dramaserie
* GLAAD Media Awards (1995)
** Beste dramaserie
*Television Critics Association Awards (1995)
** Beste dramaserie
* Young Artist Awards (1995)
** Beste nye familieserie
** Beste unge skuespiller i dramaserie: Lisa Wilhoit
** Beste unge ensamble i TV-serie 
** Nominert: Beste unge mannlige skuespiller i dramaserie: Devon Gummersall

## Referanser


## Eksterne lenker
*
Tanel Toom

**Tanel Toom** (født 1. november 1982) er en estisk filmregissør.

Toom gikk ut av Universitetet i Tallinn i 2005, etter å ha tatt en bachelor i Film og Video. Etter utdannelsen jobbet han med reklamefilmer og som regiassistent.

Han bor nå i London i Storbritannia, der han gikk på National Film and Television School mellom 2007 og 2010.

Toom ble nominert til en Oscar for beste kortfilm for filmen *The Confession* (2010).

## Kilder
* 
* 

## Eksterne lenker
*
Rustrød rosevikler

**Rustrød rosevikler**  (*Notocelia uddmanniana*) er en sommerfugl i gruppen av viklere (Tortricidae). 

## Utseende
En middelsstor (vingespenn 15-20 millimeter) vikler. Forvingens grunnfarge er lys brunlig grå, ved bakkanten med en stor, rustrød til sjokoladebrun flekk. Dette gjør det lett å kjenne igjen arten.

## Levevis
De voksne viklerne flyr i juni-august.
I motsetning til mange andre arter i slekten *[[Notocelia]]* lever larvene ikke på roser, men helst på bjørnebær og andre busker i bjørnebærslekta (*Rubus*).

## Utbredelse
Arten finnes i Nord-Afrika, over hele Europa bortsett fra de aller nordligste delene, og i det nordlige Asia. Den er utbredt i Sør-Norge nord til den nordlige delen av Oppland, men ikke på Vestlandet nord for Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten roseviklere, *[[Notocelia]]* Hübner, 1825
******** **rustrød rosevikler**, *Notocelia uddmanniana* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/notocelia_uddmanniana.html
* *Notocelia uddmanniana* på UK Moths: https://web.archive.org/web/20111016235510/http://ukmoths.org.uk/show.php?bf=1175
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438750

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Cahors

**Cahors** er en kommune i departementet Lot i regionen Occitanie sørvest i Frankrike. Cahors ligger på en halvøy ved elven Lot, og er hovedstad i departementet.
Cahors har om lag  innbyggere. Byen er mest kjent for eksport av trøfler, og for produksjon av en spesiell type AOC rødvin, den såkålte *vin noir*, laget av Malbec-druen. Cahors er fødebyen til politikeren Léon Gambetta og til forfatteren Clément Marot.

## Historie
Byen het Divona før romertiden og var hovedstad for den galliske stammen cadurci. I  middelalderen var Cahors en viktig handelsby og dessuten sentrum for sørfranske pengevekslere, og hadde også et eget universitet

## Historiske steder
* Pont Valentré: Middelalderbro, bygget på 1300-tallet, restaurert i 1879. Byens symbol med 6 buer og 3 forsvarstårn
* Cathédrale Saint-Étienne Kjent fransk domkirke fra middelalderen, bygd i romansk-bysantisk stil.

## Befolkningsutvikling
***Antall innbyggere i kommunen Cahors***

## Referanser


## Eksterne lenker
* 
* Kommunedata INSEE
Julia Child

**Julia Child** (født 15. august 1912, død 13. august 2004) var en amerikansk kokk, forfatter og tv-personlighet. Hun presenterte det franske kjøkken for amerikanere gjennom sin første bok, *Mastering the Art of French Cooking*.

I 2007 ble hun innvotert i National Women's Hall of Fame.

Hennes berømmelse og innflytelse som TV-kokk i USA har ofte blitt sammenlignet med Ingrid Espelid Hovigs betydning på norsk TV. 

## Referanser
 

## Eksterne lenker
* 
* 
*
ESSB

**ESSB** kan sikte til:
* Det europeiske system av sentralbanker
* IATA-koden til Bromma lufthavn i Sverige
Rhinens republikk

**Rhinens republikk** (tysk: *Rheinische Republik*) var navnet på en kortvarig separatistisk, politisk bevegelse som var aktive i Rhinland fra 21. oktober 1923 til 26. november 1924. Bevegelsen oppstod i forbindelse med Ruhrokkupasjonen av allierte tropper fra Belgia og Frankrike, og den påfølgende krisen i Fristaten Preussen med hyperinflasjon. Bevegelsen hadde tre avdelinger, kalt nord, sør, og Ruhr, med regionale hovedsteder i henholdsvis Aachen, Koblenz og Essen.

## Se også
* Kölnische Volkszeitung
Barbara Leigh-Hunt

**Barbara Leigh-Hunt** (1935–2024) var en britisk skuespiller, som har opptrådt på teater, film, fjernsyn og radio.

På teater har hun opptrådt i flere produksjoner, blant annet med Bristol Old Vic, Royal Shakespeare Company og Royal National Theatre.

Leigh-Hunt har spilt flere filmroller. Hun opptrådte i én av Alfred Hitchcocks senere filmer *[[Frenzy]]* (1972), hvor hun spilte en kvinne som ble voldtatt og kvalt av en seriemorder i én av de mest grafiske mordscenene som Hitchcock noensinne filmet. Hitchcocks datter, Patricia Hitchcock, fant personlig scenen så foruroligende at hun ikke ville la barna se filmen i flere år. 

Leigh-Hunt spilte Lady Catherine de Bourgh i BBCs oppsetning av *[[Stolthet og fordom (1995)|Stolthet og fordom]]* og bidro med stemmene til Captain Mildred og
Mary the Hover Fairy i BBC Children-serien *Charlie Chalk*. Hun har gjort mye arbeid på fjernsyn, hovedsakelig i gjestekarakterroller.

## Referanser


## Eksterne lenker
*
Strand Fjellstue

**Strand Fjellstue** er et gammelt bruk fra 1700-tallet i Espedalen i Gausdal kommune. 

I 1924 kjøpte Peter Høier gården, og 4 år seinere overdrog han gården til sin sønn Alfred Høier, som bygget opp Strand til pensjonatet  «Strand Kristelige Kvileheim».

## Eksterne lenker
* Strand Fjellstues nettsider
Det tyske oktober

**Det tyske oktober** er benevnelsen på en plan som ble utformet av eksekutivkomitéen i komintern under høydepunktet på den statlige krisen i Weimarrepublikken i 1923. Planen gikk ut på å styrte den demokratiske regjeringen gjennom væpnet statskupp og voldelige midler. Etter forbilde av den russiske oktoberrevolusjonen i 1917 var planen en kommunistisk maktovertagelse. Denne skulle fremme et signal om revolusjoner i hele Mellom-Europa, og på denne måten danne et kommunistisk system etter forbilde av Sovjetunionen. Revolusjonen, som var planlagt å finne sted i oktober/november, ble stanset gjennom inngrep fra riksregjeringen.
Alès

**Alès** er en kommune i departementet Gard i regionen Occitanie sør i Frankrike. Alès er ansett som Cévennenes «hovedstad».

Alès ligger cirka 40&nbsp;km nordvestlig for Nîmes i en elveslynge i elven Gardon. Byen ble første gang nevnt cirka 26 før Kristus som *Alestum*. På 1600-tallet var byen et viktig sentrum for hugenottene, her ble freden i Alès undertegnet i 1629, en slags presisering av ediktet i Nantes. Den gav hugenottene en amnesti mot en innskrenking av privilegier. Etter opphevelsen av ediktet i 1683 flyktet de fleste hugenotter landet og opprettelsen av bispedømmet (langt ned 1790) og byggingen av katedralen Saint-Jean-Baptiste må sees i denne sammenhengen. Industrialiseringen gav byen et løft etter at gruvedrift etter kull kom i gang midt på 1800-tallet.

## Befolkningsutvikling
***Antall innbyggere i kommunen Alès***

## Referanser


## Eksterne lenker
* 
* Kommunedata INSEE
Rest of the best vol 2,5

***Rest of the best Vol 2,5*** er et samlealbum av Prima Vera. Etter Herodes Falsks ønske ble den trykket i 50 eksemplarer og solgt som premiere-artikkel 26. september 2000 ved salgsboden til Sentrum Scene i Oslo da Prima Vera hadde premiere på sitt show *Prima Vera (a)live 2000*.

Samlealbumene *[[Absolute Prima Vera]]* og *[[Prima Vera Show]]* ble utgitt henholdsvis i 1994 og 1999. De inneholdt mange av gruppens sanger fra de opprinnelige vinylalbumene, men mange spor uteble derfra. Derfor ble det til at en fan av gruppa, førte de uteblivende spor fra vinylalbumene over til sin datamaskin og brente en privat CD. Tre ekstra CD-er ble tildelt medlemmene av Prima Vera noen dager før nevnte premiere. Det var da sanger fra albumene *[[Prima Vera (album)|Prima Vera]]*, *[[Brakara]]*, *[[Salmer og sanger vi gjerne hiver]]*, *[[Best of Ebba]]*, *[[Den 5te]]* og *[[Ha ha he he ho! (De gærne har'e godt)]]* som ble overført i og med at de var «rene» humoralbum. *Brakara* ble senere reutgitt på CD i 2001.

Som bonus ble også «Heiser opp» inkludert. Den skulle egentlig vært med på *Den 5te*, men siden Paul McCartney som var opphavsmannen til originalen «Coming Up», ikke godkjente den norske teksten, måtte Prima Vera se seg nødt til å ta den av albumet.

## Sporliste
#«Du får drag igjen» 
#«Jeg bare sitter her og kjeder meg»
#«Gjesteopptreden II»
#«Oh boy»
#«Dagsrevy sang»
#«Du er eit svin»
#«Evert Tabbe»
#«Saltzkammergut»
#«Svunnen tid»
#«Kokt ask igjen»
#«Data-love»
#«Zagra znja Zagra»
#«Trio Khramphathah»
#«Grethe Waitz»
#«Det er makt i de fjollete hender»
#«Trur'u je er deilig»
#«Å nei, slanke meg»
#«To slapphe mennesker»
#«Tra la la»
#«Den gamle grønne prammen»
#«Jeg tar liv»
#«En smule rotete»
#«Konkurranse-låt»
#«Det må være spøk»
#«Vinnernes konkurranse låt (The popstjerners!)»
#«Merci»
#«Opp og ned»
#«Bettong»
#«Balladen om en vellykket sjef»
#«Heiser opp»
#«La Bamba»
#«Busemann sang»
#«Feil talking»
#«Mu mu»
#«Sex! sex! sex!»
#«I Left My Heart in San Francisco»
#«Min gamle flamme»

## Referanser